CELEX: 62009CA0025
Language: lt
Date: 2010-02-25 00:00:00
Title: Byla C-25/09: 2010 m. vasario 25 d. Teisingumo Teismo (penktoji kolegija) sprendimas byloje (Fővárosi Bíróság (Vengrijos Respublika) prašymas priimti prejudicinį sprendimą) Sió-Eckes Kft. prieš Mezőgazdasági és Vidékfejlesztési Hivatal Központi Szerve (Bendra žemės ūkio politika — Reglamentas (EB) Nr. 2201/96 — Bendras perdirbtų vaisių ir daržovių produktų rinkų organizavimas — Reglamentas (EB) Nr. 1535/2003 — Pagalbos perdirbtiems vaisių ir daržovių produktams schema — Perdirbti produktai — Persikai sirupe ir (arba) natūraliose vaisių sultyse — Gatavi produktai)

17.4.2010   
            
            
               LT
            
            
               Europos Sąjungos oficialusis leidinys
            
            
               C 100/7
            
         2010 m. vasario 25 d. Teisingumo Teismo (penktoji kolegija) sprendimas byloje (Fővárosi Bíróság (Vengrijos Respublika) prašymas priimti prejudicinį sprendimą) Sió-Eckes Kft. prieš Mezőgazdasági és Vidékfejlesztési Hivatal Központi Szerve
   
   (Byla C-25/09) (1)
   
   (Bendra žemės ūkio politika - Reglamentas (EB) Nr. 2201/96 - Bendras perdirbtų vaisių ir daržovių produktų rinkų organizavimas - Reglamentas (EB) Nr. 1535/2003 - Pagalbos perdirbtiems vaisių ir daržovių produktams schema - Perdirbti produktai - Persikai sirupe ir (arba) natūraliose vaisių sultyse - Gatavi produktai)
   2010/C 100/10
   Proceso kalba: vengrų
   
      Prašymą priimti prejudicinį sprendimą pateikęs teismas
   
   
      Fővárosi Bíróság
   
   
      Šalys pagrindinėje byloje
   
   
      Ieškovė: Sió-Eckes Kft.
   
   
      Atsakovė: Mezőgazdasági és Vidékfejlesztési Hivatal Központi Szerve
   
   
      Dalykas
   
   Prašymas priimti prejudicinį sprendimą — Fővárosi Bíróság (Vengrija) — 1996 m. spalio 28 d. Tarybos reglamento (EB) Nr. 2201/96 dėl bendro perdirbtų vaisių ir daržovių produktų rinkų organizavimo (OL L 297, p. 29; 2004 m. specialusis leidimas lietuvių k., 3 sk., 20 t., p. 83) 2 straipsnio 1 dalies, 2003 m. rugpjūčio 29 d. Komisijos reglamento (EB) Nr. 1535/2003 dėl Tarybos reglamento (EB) Nr. 2201/96 taikymo pagal pagalbos perdirbtiems vaisių ir daržovių produktams schemą išsamių taisyklių nustatymo (OL L 218, p. 14; 2004 m. specialusis leidimas lietuvių k., 3 sk., 39 t., p. 555) 2 straipsnio 1 dalies ir 1989 m. liepos 28 d. Komisijos reglamento (EEB) Nr. 2320/89 dėl persikų sirupe ir persikų savose sultyse minimalių kokybės reikalavimų taikant pagalbos gamybai programą (OL L 220, p. 54; 2004 m. specialusis leidimas lietuvių k., 3 sk., 9 t., p. 136) 3 straipsnio išaiškinimas — Pagal pagalbos perdirbtiems vaisių ir daržovių produktams schemą gaminamas persikų minkštimas — Minėtos pagalbos schemos taikymas persikų produktams, esantiems kokiu nors Reglamente (EEB) Nr. 2320/89 nenumatytu pavidalu, ir skirtingose gamybos stadijoje gaunamiems pusiau gataviems produktams, skirtiems tolesniam perdirbimui.
   
      Rezoliucinė dalis
   
   
               1.
            
            
               1996 m. spalio 28 d. Tarybos reglamento (EB) Nr. 2201/96 dėl bendro perdirbtų vaisių ir daržovių produktų rinkų organizavimo, iš dalies pakeisto 2004 m. kovo 1 d. Komisijos reglamentu (EB) Nr. 386/2004, 2 straipsnio 1 dalį reikia aiškinti taip, kad šioje nuostatoje numatyta pagalbos schema gali būti taikoma produktui, kuris, pirma, klasifikuojamas pagal kurį nors iš šio reglamento (su pakeitimais) I priede nurodytų KN kodų, įskaitant KN 2008 70 92, ir kuris, antra, atitinka „persikų sirupe ir (arba) natūraliose vaisių sultyse“ sąvoką šio reglamento, skaitomo kartu su 2003 m. rugpjūčio 29 d. Komisijos reglamentu (EB) Nr. 1535/2003 dėl Tarybos reglamento (EB) Nr. 2201/96 taikymo pagal pagalbos perdirbtiems vaisių ir daržovių produktams schemą išsamių taisyklių nustatymo, iš dalies pakeistu Reglamentu Nr. 386/2004, ir 1989 m. liepos 28 d. Komisijos reglamentu (EEB) Nr. 2320/89 dėl persikų sirupe ir persikų savose sultyse minimalių kokybės reikalavimų taikant pagalbos gamybai programą, iš dalies pakeistu 2001 m. gegužės 22 d. Komisijos reglamentu (EB) Nr. 996/2001, prasme.
            
         
               2.
            
            
               Skirtingose persikų perdirbimo stadijose gautas produktas gali būti laikomas gatavu produktu iš dalies pakeistų Reglamentų Nr. 2201/96 ir Nr. 1535/2003 prasme, su sąlyga, kad jis turi iš dalies pakeisto Reglamento Nr. 1535/2003 2 straipsnio 1 punkte nustatytų savybių.
            
         
      (1)  OL C 82, 2009 4 4.